origenes.contra-celsum 4.48
Εἶτα ὡς εἰς τὸ μισεῖν μόνον καὶ ἀπεχθάνεσθαι τῷ κατ᾿ Ἰουδαίους καὶ Χριστιανοὺς λόγῳ ἑαυτὸν ἐπιδεδωκὼς , φησὶν ὅτι καὶ Ἰουδαίων καὶ Χριστιανῶν οἱ ἐπιεικέστεροι ταῦτ᾿ ἀλληγοροῦσι · λέγει δὲ αἰσχυνομένους ἐπὶ τούτοις καταφεύγειν ἐπὶ τὴν ἀλληγορίαν , εἶπε δ᾿ ἄν τις πρὸς αὐτὸν ὅτι , εἴπερ αἰσχύνης ἄξια τὰ κατὰ τὴν πρώτην ἐκδοχὴν χρὴ λέγειν μύθων καὶ ἀναπλασμάτων , εἴτε δι᾿ ὑπονοίας γεγραμμένων εἴτε ἄλλως ὁπωσοῦν · ἐπὶ τίνων τοῦτο ἢ ἐπὶ τῶν Ἑλληνικῶν χρὴ λέγειν ἱστοριῶν ; ἐν αἷς υἱοὶ θεοὶ πατέρας θεοὺς ἐκτέμνουσι καὶ πατέρες θεοὶ υἱοὺς θεοὺς καταπίνουσι , καὶ θεὰ μήτηρ ἀντιδίδωσιν υἱοῦ τῷ πατρὶ „ ἀνδρῶν τε θεῶν τε “ λίθον , καὶ πατὴρ θυγατρὶ μίγνυται , καὶ γυνὴ καταδεῖ τὸν ἄνδρα , συνεργοὺς εἰς τοὺς δεσμοὺς παραλαμβάνουσα τὸν ἀδελφὸν τοῦ καταδουμένου καὶ τὴν θυγατέρα αὐτοῦ , καὶ τί με δεῖ καταλέγειν τὰς περὶ θεῶν ἀτόπους Ἑλλήνων ἱστορίας , αἰσχύνης αὐτόθεν ἀξίας καὶ ἀλληγορουμένας ; ὅπου γε ὁ Σολεὺς Χρύσιππος , ὁ τὴν Στοὰν τῶν φιλοσόφων πολλοῖς συγγράμμασι συνετοῖς κεκοσμηκέναι νομιζόμενος , παρερμηνεύει γραφὴν τὴν ἐν Σάμῳ , ἐν ᾗ ἀῤῥητοποιοῦσα ἡ Ἥρα τὸν Δία ἐγέγραπτο , λέγει γὰρ ἐν τοῖς ἑαυτοῦ συγγράμμασιν ὁ σεμνὸς φιλόσοφος ὅτι τοὺς σπερματικοὺς λόγους τοῦ θεοῦ ἡ ὕλη παραδεξαμένη ἔχει ἐν ἑαυτῇ εἰς κατακόσμησιν τῶν ὅλων , ὕλη γὰρ ἡ ἐν τῇ κατὰ τὴν Σάμον γραφῇ ἡ Ἥρα καὶ ὁ θεὸς ὁ Ζεύς , καὶ διὰ ταῦτα δὴ ἡμεῖς καὶ διὰ τοὺς τοιούτους μύθους καὶ ἄλλους μυρίους οὐδὲ μέχρι ὀνόματος θέλομεν Δία καλεῖν τὸν ἐπὶ πᾶσι θεὸν οὐδ᾿ Ἀπόλλωνα τὸν ἥλιον οὐδ᾿ Ἄρτεμιν τὴν σελήνην · ἀλλὰ καθαρὰν εὐσέβειαν εἰς τὸν δημιουργὸν ἀσκοῦντες καὶ τὰ καλὰ αὐτοῦ δημιουργήματα εὐφημοῦντες οὐδὲ μέχρι ὀνόματος χραίνομεν τὰ θεῖα , ἀποδεχόμενοι τοῦ Πλάτωνος τὸν ἐν Φιλήβῳ λόγον , μὴ βουληθέντος τὴν ἡδονὴν παραδέξασθαι θεόν · „ τὸ γὰρ ἐμὸν , “ φησὶ , „ δέος , ὦ Πρώταρχε , περὶ τὰ τῶν θεῶν ὀνόματα τοιόνδε ἐστίν , “ ἡμεῖς οὖν ἀληθῶς ἔχομεν „ δέος “ περὶ τὸ ὄνομα τοῦ θεοῦ καὶ τῶν καλῶν αὐτοῦ δημιουργημάτων , ὡς μηδὲ προφάσει τροπολογίας μῦθόν τινα παραδέξασθαι ἐπὶ βλάβῃ τῶν νέων .
Lemmas: εἶτα ὡς εἰς ὁ μισέω μόνος καί ἀπεχθάνομαι ὁ κατά Ἰουδαῖος καί Χριστιανός λόγος ἑαυτοῦ ἐπιδίδωμι , φημί ὅτι καί Ἰουδαῖος καί Χριστιανός ὁ ἐπιεικής οὗτος ἀλληγορέω · λέγω δέ αἰσχύνω ἐπί οὗτος καταφεύγω ἐπί ὁ ἀλληγορία , λέγω δέ ἄν τις πρός αὐτός ὅτι , εἴπερ αἰσχύνη ἄξιος ὁ κατά ὁ πρῶτος ἐκδοχή χρή λέγω μῦθος καί ἀνάπλασμα , εἴτε διά ὑπόνοια γράφω εἴτε ἄλλος ὁπωσοῦν · ἐπί τίς οὗτος ἤ ἐπί ὁ Ἑλληνικός χρή λέγω ἱστορίη ; ἐν ὅς υἱός θεός πατήρ θεός ἐκτέμνω καί πατήρ θεός υἱός θεός καταπίνω , καί θεά μήτηρ ἀντιδίδωμι υἱός ὁ πατήρ „ ἀνήρ τε θεός τε “ λίθος , καί πατήρ θυγάτηρ μείγνυμι , καί γυνή καταδέω ὁ ἀνήρ , συνεργός εἰς ὁ δεσμός παραλαμβάνω ὁ ἀδελφός ὁ καταδέω καί ὁ θυγάτηρ αὐτός , καί τίς ἐγώ δέω καταλέγω ὁ περί θεός ἄτοπος Ἕλλην ἱστορία , αἰσχύνη αὐτόθεν ἄξιος καί ἀλληγορέω ; ὅπου γε ὁ Σολεύς Χρύσιππος , ὁ ὁ Στοά ὁ φιλόσοφος πολύς σύγγραμμα συνετός κοσμέω νομίζω , παρερμηνεύω γραφή ὁ ἐν Σάμος , ἐν ὅς ἀρρητοποιέω ὁ Ἥρα ὁ Ζεύς γράφω , λέγω γάρ ἐν ὁ ἑαυτοῦ σύγγραμμα ὁ σεμνός φιλόσοφος ὅτι ὁ σπερματικός λόγος ὁ θεός ὁ ὕλη παραδέχομαι ἔχω ἐν ἑαυτοῦ εἰς κατακόσμησις ὁ ὅλος , ὕλη γάρ ὁ ἐν ὁ κατά ὁ Σάμος γραφή ὁ Ἥρα καί ὁ θεός ὁ Ζεύς , καί διά οὗτος δή ἐγώ καί διά ὁ τοιοῦτος μῦθος καί ἄλλος μυρίος οὐδέ μέχρι ὄνομα ἐθέλω Ζεύς καλέω ὁ ἐπί πᾶς θεός οὐδέ Ἀπόλλων ὁ ἥλιος οὐδέ Ἄρτεμις ὁ σελήνη · ἀλλά καθαρός εὐσέβεια εἰς ὁ δημιουργός ἀσκέω καί ὁ καλός αὐτός δημιούργημα εὐφημέω οὐδέ μέχρι ὄνομα χραίνω ὁ θεῖος , ἀποδέχομαι ὁ Πλάτων ὁ ἐν Φίληβος λόγος , μή βούλομαι ὁ ἡδονή παραδέχομαι θεός · „ ὁ γάρ ἐμός , “ φημί , „ δέος , ὦ Πρώταρχος , περί ὁ ὁ θεός ὄνομα τοιόσδε εἰμί , “ ἐγώ οὖν ἀληθής ἔχω „ δέος “ περί ὁ ὄνομα ὁ θεός καί ὁ καλός αὐτός δημιούργημα , ὡς Μῆδος πρόφασις τροπολογία μῦθος τις παραδέχομαι ἐπί βλάβη ὁ νέος .